ສານຫວຽດນາມ ​​ຕັດສິນ ຈໍາ​ຄຸກ ຊາວມົ້ງ 8 ຄົນ​ ໃນແຂວງ Dien Bien
ລາຍ​ງານຂ່າວ ​ແຈ້ງ​ໃຫ້​ຊາບ​ຕື່ມ​ວ່າ ຈໍາ​ເລີຍ​ສອງ​ຄົນ ຖືກ​ຕັດສິນ​ຈໍາ​ຄຸກ​ສອງ​ປີ​ເຄິ່ງ ຂະນະ​ທີ່​ອີກ​ຫົກ​ຄົນ​ຈໍາ​ຄຸກສອງປີ
ອົງການຂ່າວເອພີ ແລະເອເອຟພີ ລາຍງານວ່າ ຫວຽດນາມໄດ້ຈໍາຄຸກຊາວມົ້ງ 8 ຄົນທີ່ປະ ກອບສ່ວນໃນການໂຮມຊຸມນຸມຄັ້ງສໍາຄັນເມື່ອປີຜ່ານມາ ທີ່ທາງການສານໄດ້ອະທິບາຍວ່າ ເປັນຂະບວນການເຄຶ່ອນໄຫວ ຂອງພວກຊົ່ນເຜົ່າເພື່ອແບ່ງດິນແດນ ອີງຕາມລາຍງານ ຂ່າວຂອງລັດໃນວັນພຸດມື້ນີ້ ປະທານສານຕັດສິນຂອງຫວຽດນາມທ່ານ Pham Van Nam ກ່າວວ່າ ພວກຜູ້ຊາຍຈໍາ ນວນດັ່ງກ່າວຖືກຕັດສິນວ່າ ກະທໍາຜິດຖານໂຈມຕີພວກເຈົ້າໜ້າທີ່ແລະໄດ້ຍຸຍົງພວກອື່ນໆ ໃຫ້ໂຮມຊຸມນຸມກັນ ເພື່ອຮຽກຮ້ອງໃນການ ສ້າງຕັ້ງລັດເອກກະລາດຂຶ້ນ ພວກຊາຍຈຸດັ່ງ ກ່າວນີ້ ຖືກຈັບກຸມເມື່ອຕົ້ນເດືອນມິຖຸນາປີກາຍ ລຸນຫລັງຈາກການໂຮມຊຸມນຸມກັນ ທາງ ສາສະໜາ ຂອງ 5,000 ຄົນ ໃນແຂວງດຽນບຽນ ຊາວເຜົ່າມົ້ງບາງຄົນໄດ້ຊ່ວຍກໍາລັງສະຫະລັດຕໍ່ຕ້ານຫວຽດນາມເໜືອ ໃນລະຫວ່າງການ ເຮັດສົງຄາມລັບທີ່ປະເທດເພື່ອນບ້ານ ຄືລາວນັ້ນ ແລະຖືກລົງໂທດຫລັງຈາກພັກຄອມມີວ ນີສເຂົ້າກໍາອໍານາດ ຈໍາເລີຍທັງແປດຄົນ ທີ່ຂຶ້ນສານເມື່ອວັນອັງຄານວານນີ້ ຢູ່ແຂວງດຽນບຽນ ທາງພາກຕາ ເວັນຕົກສຽງເໜືອຂອງຫວຽດນາມ ຖືກຂໍ້ຫາທັບມ້າງຄວາມໝັ້ນຄົງຂອງຊາດ ຕາມລາຍ ງານຂອງໜັງສືພິມ Nhan Dan ຂອງພັກຄອມມີວນີສນັ້ນ ຕາມລາຍງານຂ່າວແຈ້ງໃຫ້ຊາບຕື່ມວ່າ ຈໍາເລີຍສອງຄົນ ຖືກຕັດສິນຈໍາຄຸກສອງປີເຄິ່ງ ຂະ ນະທີ່ອີກຫົກຄົນຈໍາຄຸກສອງປີ ຫລັງຈາກຖືກປ່ອຍຕົວແລ້ວພວກຈໍາເລີຍດັ່ງກ່າວຍັງຈະຖືກ ກັກບໍລິເວນ ເປັນເວລາອີກສອງປີ